
asupra propunerii legislative privind monumentele istorice



Cu adresa nr.85 din 27 mai 1997, Preşedintele Camerei Deputaţilor a transmis Comisiei pentru administraţie publică, amenajarea teritoriului şi echilibru ecologic, în vederea dezbaterii şi avizării, propunerea legislativă privind monumentele istorice.



In şedinţa din 15 octombrie 1997, Comisia pentru administraţie publică, amenajarea teritoriului şi echilibru ecologic a hotărât respingerea propunerii legislative susmenţionate, considerând că aceasta cuprinde unele prevederi insuficient eleaborate, chiar confuze, prezentând numeroase deficienţe de concepţie, de structură, cât şi de redactare, atât pe fond, cât şi pe formă.



In raport cu obiectul şi conţinutul său, această propunere legislativă face parte din categoria legilor organice, deoarece, pe de o parte, propune reglementări ce afectează regimul proprietăţii, iar pe de altă parte, încriminează ca infracţiuni o serie de fapte.

